FI Euroopan unionin virallinen lehti L 202/1

KOMISSION ASETUS (EU) N:o 737/2014,

annettu 24 päivänä kesäkuuta 2014,

Euroopan parlamentin ja neuvoston asetuksen (EY) N:o 396/2005 liitteiden II ja III muuttamisesta siltä osin kuin on kyse 2-fenyylifenolin, klormekvatin, syflufenamidin, syflutriinin, dikamban, fluopikolidin, flutriafolin, fosetyylin, indoksakarbin, isoprotiolaanin, mandipropamidin, metaldehydin, metkonatsolin, fosmetin, pikloraamin, propytsamidin, pyriproksifeenin, saflufenasilin, spinosadin ja trifloksistrobiinin jäämien enimmäismääristä tietyissä tuotteissa tai niiden pinnalla

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon torjunta-ainejäämien enimmäismääristä kasvi- ja eläinperäisissä elintarvikkeissa ja rehuissa tai niiden pinnalla sekä neuvoston direktiivin 91/414/ETY muuttamisesta 23 päivänä helmikuuta 2005 annetun Euroopan parlamentin ja neuvoston asetuksen (EY) N:o 396/2005 (1) ja erityisesti sen 14 artiklan 1 kohdan a alakohdan,

sekä katsoo seuraavaa:

(1) Asetuksen (EY) N:o 396/2005 liitteessä II vahvistettiin 2-fenyylifenolin, indoksakarbin ja metkonatsolin jäämien enimmäismäärät. Klormekvatin, syflutriinin, propytsamidin ja trifloksistrobiinin jäämien enimmäismäärät vahvistettiin asetuksen (EY) N:o 396/2005 liitteessä II sekä liitteessä III olevassa B osassa. Syflufenamidin, dikamban, fluopikolidin, flutriafolin, fosetyylin, isoprotiolaanin, mandipropamidin, metaldehydin, fosmetin, pikloraamin, pyriproksifeenin ja spinosadin jäämien enimmäismäärät vahvistettiin asetuksen (EY) N:o 396/2005 liitteessä III olevassa A osassa. Saflufenasilille ei ole vahvistettu erityisiä jäämien enimmäismääriä eikä ainetta ole sisällytetty kyseisen asetuksen liitteeseen IV, joten siihen sovelletaan kyseisen asetuksen 18 artiklan 1 kohdan b alakohdassa vahvistettua oletusarvoa 0,01 mg/kg.

(2) Klormekvatti-tehoainetta sisältävän kasvinsuojeluaineen käyttöä päärynöihin, viljoihin ja eläinperäisiin tuotteisiin koskevan hyväksymismenettelyn yhteydessä tehtiin asetuksen (EY) N:o 396/2005 6 artiklan 1 kohdan mukainen hakemus jäämien voimassa olevien enimmäismäärien muuttamiseksi.

(3) Syflufenamidin osalta tällainen hakemus tehtiin sen käytöstä mansikoihin ja paprikoihin. Syflutriinin osalta tällainen hakemus tehtiin sen käytöstä artisokkiin. Dikamban osalta tällainen hakemus tehtiin sen käytöstä yrtteihin ja yrttiuutejuomiin (lehdet ja kukat). Fluopikolidin osalta tällainen hakemus tehtiin sen käytöstä humalaan. Fosetyylin osalta tällainen hakemus tehtiin sen käytöstä kiivihedelmiin, perunoihin ja mausteisiin. Indoksakarbin osalta tällainen hakemus tehtiin sen käytöstä tarhapapuihin (silpimättömät) ja sinapinsiemeniin. Mandipropamidin osalta tällainen hakemus tehtiin sen käytöstä tomaatteihin. Metaldehydin osalta tällainen hakemus tehtiin sen käytöstä papuihin (tuoreet ja kuivatut) ja herneisiin (tuoreet ja kuivatut). Metkonatsolin osalta tällainen hakemus tehtiin sen käytöstä ohraan ja kauraan. Fosmetin osalta tällainen hakemus tehtiin sen käytöstä sitrushedelmiin ja siemenhedelmiin. Pikloraamin osalta tällainen hakemus tehtiin sen käytöstä rapsinsiemeniin ja sinapinsiemeniin. Propytsamidin osalta tällainen hakemus tehtiin sen käytöstä yrttiuutejuomiin (lehdet, kukat ja juuret). Spinosadin osalta tällainen hakemus tehtiin sen käytöstä koodiin 0154000 kuuluviin pieniin hedelmiin ja marjoihin sekä eläinperäisiin tuotteisiin. Trifloksistrobiinin osalta tällainen hakemus tehtiin sen käytöstä piparjuureen, juuripersiljaan ja portulakkoihin.

(4) Asetuksen (EY) N:o 396/2005 6 artiklan 2 ja 4 kohdan mukaisesti esitettiin hakemus saflufenasilin käytöstä appelsiineihin, sitruunoihin, greippeihin, manteleihin, pekaanipähkinöihin, omenoihin, päärynöihin, persikoihin, luumuihin, kirsikoihin, viinirypäleisiin, banaaneihin, mangoihin, perunoihin, palkovihanneksiin, sokerimaissiin, maissiin, vehnään, riisiin, ohraan, kauraan, rukiiseen, durraan, hirssiin, sokeriruokoon, kuivattuihin herneisiin, kuivattuihin papuihin, soijapapuihin, auringonkukansiemeniin, puuvillansiemeniin ja kahvipapuihin. Hakija väittää, että kyseisen aineen sallittu käyttö mainittuihin viljelykasveihin Latinalaisessa Amerikassa, Yhdysvalloissa ja Kanadassa johtaa jäämämääriin, jotka ylittävät asetuksessa (EY) N:o 396/2005 vahvistetut jäämien enimmäismäärät, ja että korkeammat jäämien enimmäismäärät ovat tarpeen, jotta vältetään kaupan esteet näiden viljelykasvien tuonnissa.

(5) Tällaiset hakemukset tehtiin myös fluopikolidin käytöstä juureksiin ja juurimukuloihin sekä flutriafolin käytöstä siemenhedelmiin, kirsikoihin, persikoihin ja luumuihin. Molemmissa tapauksissa hakijat väittävät, että kyseisten aineiden sallittu käyttö mainittuihin viljelykasveihin Yhdysvalloissa johtaa jäämämääriin, jotka ylittävät asetuksessa (EY) N:o 396/2005 vahvistetut jäämien enimmäismäärät, ja että korkeammat jäämien enimmäismäärien ovat tarpeen, jotta vältetään kaupan esteet näiden viljelykasvien tuonnissa. Pyriproksifeenin osalta tällainen hakemus tehtiin sen käytöstä sitrushedelmiin ja teehen. Hakija väittää, että kyseisen aineen sallittu käyttö mainittuihin viljelykasveihin Yhdysvalloissa ja Japanissa johtaa jäämämääriin, jotka ylittävät asetuksessa (EY) N:o 396/2005 vahvistetut jäämien enimmäismäärät, ja että korkeammat jäämien enimmäismäärät ovat tarpeen, jotta vältetään kaupan esteet näiden viljelykasvien tuonnissa.

(6) Asetuksen (EY) N:o 396/2005 8 artiklan mukaisesti asianomaiset jäsenvaltiot arvioivat nämä hakemukset, ja arviointiraportit toimitettiin komissiolle.

(7) Euroopan elintarviketurvallisuusviranomainen, jäljempänä ’elintarviketurvallisuusviranomainen’, arvioi hakemukset ja arviointiraportit ja tarkasteli etenkin kuluttajille ja tapauksen mukaan eläimille aiheutuvia riskejä ja antoi perustellut lausunnot (2) ehdotetuista jäämien enimmäismääristä. Se toimitti lausunnot komissiolle ja jäsenvaltioille sekä julkisti ne.

(8) Elintarviketurvallisuusviranomainen totesi perustelluissa lausunnoissaan, että tiedot eivät ole riittävät uuden jäämien enimmäismäärän vahvistamiseksi siltä osin kuin on kyse fosetyylin käytöstä perunoihin, propytsamidin käytöstä yrttiuutejuomiin (juuret), pyriproksifeenin käytöstä aprikooseihin ja trifloksistrobiinin käytöstä portulakkoihin. Sen vuoksi nykyiset jäämien enimmäismäärät olisi jätettävä ennalleen.

(9) Siltä osin kuin on kyse spinosadin käytöstä pieniin hedelmiin ja marjoihin, elintarviketurvallisuusviranomainen totesi, että toimitetut tiedot ovat riittävät uuden jäämien enimmäismäärän vahvistamiseksi perustuen sisäkäyttöön.

(10) Siltä osin kuin on kyse klormekvatin käytöstä päärynöihin, vahvistettiin 31 päivään heinäkuuta 2014 voimassa oleva jäämien enimmäismäärä, jotta voitiin ottaa huomioon klormekvatin jäämien siirtyminen, joka johtui aiemmasta sallitusta käytöstä päärynäpuihin. Koska seurantatiedot osoittavat, että määritysrajan (LOD) ylittäviä jäämiä havaitaan edelleen, on aiheellista jatkaa tämän jäämien enimmäismäärän voimassaoloaikaa klormekvatin nykyisten jäämien enimmäismäärien tarkistamista koskevan asetuksen voimaantuloon saakka.

(11) Fosetyylin osalta elintarvikeviranomaisen perusteltu lausunto perustui täytäntöönpanossa käytettäviin jäämien määritelmiin, joita ehdotettiin asetuksen (EY) N:o 396/2005 12 artiklan mukaisen jäämien voimassa olevien enimmäismäärien tarkistamisen yhteydessä. Koska muilla sellaisilla aineilla, joiden jäämien enimmäismäärä on parhaillaan uudelleentarkastelun kohteena, on yhteinen metaboliitti fosetyylin kanssa, on aiheellista pitää nykyinen jäämien määritelmä ennallaan siihen saakka, kunnes kyseisten aineiden uudelleentarkastelu on saatettu päätökseen. Sen vuoksi komissio pyysi elintarviketurvallisuusviranomaista suosittelemaan jäämien enimmäismääriä nykyisen täytäntöönpanossa käytettävän jäämien määritelmän pohjalta. Elintarviketurvallisuusviranomainen suositteli, että jäämien enimmäismääriksi vahvistettaisiin 150 mg/kg kiivihedelmien ja 400 mg/kg mausteiden osalta.

(12) Kaikkien muiden hakemusten osalta elintarviketurvallisuusviranomainen totesi, että kaikki toimitettavia tietoja koskevat vaatimukset täyttyivät ja että hakijoiden pyytämät muutokset jäämien enimmäismääriin olivat kuluttajien turvallisuuden kannalta hyväksyttäviä 27 erityiselle kuluttajaryhmälle Euroopassa tehdyn kuluttajien altistumisen arvioinnin perusteella. Se otti huomioon aineiden toksikologisia ominaisuuksia koskevat uusimmat tiedot. Näitä aineita mahdollisesti sisältävien elintarvikkeiden kulutuksesta johtuva elinikäinen altistuminen näille aineille taikka asianomaisten viljelykasvien ja tuotteiden suuresta kulutuksesta johtuva lyhytaikainen altistuminen eivät kumpikaan osoittaneet, että hyväksyttävä päiväsaanti (ADI) tai akuutin altistumisen viiteannos (ARfD) olisivat vaarassa ylittyä.

(13) Sitrushedelmissä olevan 2-fenyylifenolin osalta jäämien enimmäismäärät vahvistettiin 30 päivään syyskuuta 2014 saakka, eli kunnes kaksi muuta sitrushedelmiä koskevaa jäämätestiä ja validit varastointikestävyyttä koskevat tutkimukset on toimitettu ja arvioitu. Kyseiset testit ja tiedot toimitettiin maaliskuussa 2012 Espanjalle, joka toimii esittelevänä jäsenvaltiona kyseisen aineen osalta. Espanja arvioi tiedot ja laati arviointikertomuksen, joka toimitettiin komissiolle 18 päivänä heinäkuuta 2012. Jotta elintarviketurvallisuusviranomaisella olisi riittävästi aikaa arvioida kertomus ja komissiolla aikaa tehdä päätöksensä, on aiheellista jatkaa kyseisten jäämien enimmäismäärien voimassaoloaikaa 2-fenyylifenolin nykyisten jäämien enimmäismäärien tarkistamista koskevan asetuksen voimaantuloon saakka.

(14) Riisissä olevan isoprotiolaanin osalta hakijaa pyydettiin toimittamaan 31 päivään joulukuuta 2013 mennessä arvioivalle jäsenvaltiolle, elintarviketurvallisuusviranomaiselle ja Euroopan komissiolle tutkimukset, joissa tarkastellaan isoprotiolaanin käyttäytymistä paistamisen ja keittämisen yhteydessä. Kyseiset tiedot toimitettiin määräajassa, ja sekä arvioiva jäsenvaltio että elintarviketurvallisuusviranomainen katsoivat, ettei voimassa olevan jäämien enimmäismäärän muuttamiseen ole tarvetta.

(15) Codex Alimentarius -komissio (CAC) (3) hyväksyi 7 päivänä heinäkuuta 2012 (nisäkkäiden) muissa syötävissä osissa ja rapsinsiemenissä olevaa saflufenasilia koskevat jäämien enimmäismäärät (CXL-arvot). Nämä CXL-enimmäismäärät ovat turvallisia kuluttajille unionissa, ja sen vuoksi ne olisi sisällytettävä asetukseen (EY) N:o 396/2005 jäämien enimmäismäärinä (4).

(16) Kun otetaan huomioon elintarviketurvallisuusviranomaisen perustellut lausunnot ja tarkasteltavana olevan asian kannalta merkitykselliset tekijät, asianmukaiset muutokset jäämien enimmäismääriin täyttävät asetuksen (EY) N:o 396/2005 14 artiklan 2 kohdan vaatimukset.

(17) Sen vuoksi asetusta (EY) N:o 396/2005 olisi muutettava.

(18) Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

ON HYVÄKSYNYT TÄMÄN ASETUKSEN:

1 artikla

Muutetaan asetuksen (EY) N:o 396/2005 liitteet II ja III tämän asetuksen liitteen mukaisesti.

2 artikla

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 24 päivänä kesäkuuta 2014. Komission puolesta Puheenjohtaja José Manuel BARROSO

(1) EUVL L 70, 16.3.2005, s. 1.

(2) Elintarviketurvallisuusviranomaisen tieteelliset raportit ovat saatavilla osoitteessa http://www.efsa.europa.eu:

Reasoned opinion on the modification of the existing MRLs for chlormequat in pears, cereals and commodities of animal origin. EFSA Journal 2014;12(1):3544 [57 pp.]. doi:10.2903/j.efsa.2014.3544.

Reasoned opinion on the modification of the existing MRLs for cyflufenamid in strawberries and peppers. EFSA Journal 2014;12(1):3542 [26 pp.]. doi:10.2903/j.efsa.2014.3542.

Reasoned opinion on the modification of the existing MRL for cyfluthrin in artichokes. EFSA Journal 2013;11(10):3448 [26 pp.]. doi:10.2903/j.efsa.2013.3448.

Reasoned opinion on the modification of the existing MRLs for dicamba in herbs and herbal infusions (leaves and flowers). EFSA Journal 2013;11(11):3470 [25 pp.]. doi:10.2903/j.efsa.2013.3470.

Reasoned opinion on the modification of the existing MRLs for fluopicolide in hops and certain root and tuber vegetables. EFSA Journal 2013;11(11):3459 [39 pp.]. doi:10.2903/j.efsa.2013.3459.

Reasoned opinion on the modification of the existing MRLs for flutriafol in pome fruits, peaches, cherries and plums. EFSA Journal 2013;11(10):3446 [25 pp.]. doi:10.2903/j.efsa.2013.3446.

Reasoned opinion on the modification of the existing MRLs for fosetyl in potato, kiwi and certain spices. EFSA Journal 2012;10(12):3019 [43 pp.]. doi:10.2903/j.efsa.2012.3019.

Reasoned opinion on the modification of the existing MRLs for indoxacarb in beans (with pods) and mustard seed. EFSA Journal 2013;11(11):3458 [27 pp.]. doi:10.2903/j.efsa.2013.3458.

Reasoned opinion on the modification of the existing MRL for mandipropamid in tomato. EFSA Journal 2013;11(11):3466 doi:10.2903/j.efsa.2013.3466.

Reasoned opinion on the modification of the existing MRLs for metaldehyde in certain legume vegetables and pulses. EFSA Journal 2014;12(1):3537 [25 pp.]. doi:10.2903/j.efsa.2014.3537.

Reasoned opinion on the modification of the existing MRLs for metconazole in barley and oats. EFSA Journal 2013;11(4):3185 [38 pp.]. doi:10.2903/j.efsa.2013.3185.

Reasoned opinion on the modification of the existing MRLs for phosmet in citrus fruits, pome fruits and rape seed. EFSA Journal 2013;11(12):3510 [33 pp.]. doi:10.2903/j.efsa.2013.3510.

Reasoned opinion on the modification of the existing MRLs for picloram in rape seed and mustard seed. EFSA Journal 2013;11(10):3439 [27 pp.]. doi:10.2903/j.efsa.2013.3439.

Reasoned opinion on the modification of the existing MRLs for propyzamide in leaves, flowers and roots of herbal infusions. EFSA Journal 2013;11(9):3378 [28 pp.]. doi:10.2903/j.efsa.2013.3378.

Reasoned opinion on the setting of MRLs for saflufenacil in various crops, considering the risk related to the metabolite trifluoroacetic acid (TFA). EFSA Journal 2014;12(2):3585 [58 pp.]. doi:10.2903/j.efsa.2014.3585.

Reasoned opinion on the modification of the existing MRLs for spinosad in small fruit and berries and several commodities of animal origin. EFSA Journal 2013;11(11):3447 [38 pp.]. doi:10.2903/j.efsa.2013.3447.

Reasoned opinion on the modification of the existing MRLs for trifloxystrobin in horseradish, parsley root and purslane. EFSA Journal 2013;11(8):3349 [25 pp.]. doi:10.2903/j.efsa.2013.3349.

(3) Codexin torjunta-ainejäämäkomitean raportit ovat saatavilla osoitteessa http://www.codexalimentarius.org/download/report/777/REP12_PRe.pdf Joint FAO/WHO food standards programme Codex Alimentarius Commission. Appendix II and III. 35. istunto. Rooma, Italia, 2.–7. heinäkuuta 2012.

(4) Scientific support for preparing an EU position in the 44th Session of the Codex Committee on Pesticide Residues (CCPR). EFSA Journal 2012; 10(7):2859 [155 pp.]. doi:10.2903/j.efsa.2012.2859.